***“ŠAMPIONI ZAŠTITE PRIRODE,***

***BIH GREEN AWARDS“ 2023***

**Poziv za nominaciju kandidata**

 **za učešće u izboru šampiona zaštite prirode u BiH**

Poštovane i poštovani,

Centar za razvoj i podršku iz Tuzle (CRP) i ove godine organizuje kampanju za izbor i dodjelu nagrade **“ŠAMPIONI ZAŠTITE PRIRODE, BIH GREEN AWARDS“.** Ovom kampanjom promovišemo korisne, inovativne i kreativne pristupe očuvanju prirode i životne sredine u našoj zemlji. Želimo pronaći preduzeća, gradove/općine/opštine, NVO-e, fondacije, fakultete, škole, obdaništa, pojedince, grupe građana i neformalne građanske inicijative, koji uspješno promovišu prave vrijednosti u oblasti zaštite prirode i životne sredine i koji kao takvi motivišu i druge.

**Pozivamo vas da popunjavanjem *Prijavnog obrazca (google forms)* pošaljete svoje nominacije (prijedloge) za sljedeće kategorije:**

**KATEGORIJE I KRITERIJI**

1. **GRAD/OPĆINA/OPŠTINA**

Kriteriji za ovu kategoriju su sljedeći:

* Grad/općina/opština koji među svojim građanima promoviše zaštitu životne sredine;
* Grad/općina/opština koji na najbolji mogući način rješava svoje trenutne/tekuće okolišne probleme i tako stvara bolje životno okruženje u svojoj lokalnoj zajednici.
* Grad/općina/opština na čijem području u prethodnih 12 mjeseci nije prijavljen/zabilježen niti jedan ekološki incident (u skladu sa važećim zakonskim propisima).
1. **POSLOVNI SUBJEKTI - PREDUZEĆA**

Kriteriji za ovu kategoriju su sljedeći:

* Preduzeće zvanično registrovano u BiH;
* Preduzeće je održivo i posluje na okolišno prihvatljiv način, bez ugrožavanja životne sredine;
* Preduzeće aktivno i praktično doprinosi promociji zaštite okoliša i životne sredine;
* Nominacije preduzeća koja proizvode i distribuiraju fosilna goriva, duhanske proizvode i naoružanje neće biti razmatrane.
1. **ORGANIZACIJE/NVO/FONDACIJE**

Kriteriji za ovu kategoriju su sljedeći:

* Organizacije/NVO/Fondacije koje kroz svoje programe rade na podizanju svijesti građana o okolišnim problemima;
* Organizacije/NVO/Fondacije koje na najbolji način aktivno i praktično promovišu i rješavaju okolišne probleme.
1. **OBRAZOVNE USTANOVE (FAKULTETI/ ŠKOLE/ OBDANIŠTA)**

Kriteriji za ovu kategoriju su sljedeći:

* Fakulteti, škole ili obdaništa koji na najbolji način aktivno i praktično doprinose promociji zaštite okoliša i životne sredine.
* Fakulteti, škole ili obdaništa koji implementiranju konkretne akcije u svojoj lokalnoj zajednici ili šire i na taj način doprinose zaštiti okoliša i životne sredine;
* Fakulteti, škole ili obdaništa koji podstiču mlade inovatore u oblasti zaštite životne sredine i okoliša.
1. **GRAĐANKA I GRAĐANIN - POJEDINCI**

Kriteriji za ovu kategoriju su sljedeći:

* Osoba koja radi na promociji zaštite životne sredine i okoliša u svojoj lokalnoj zajednici;
* Inovator/ka u oblasti zaštite okoliša čija inovacija je imala najveći uticaj/najveći odjek u BiH i šire, u oblasti zaštite životne sredine i okoliša.
1. **NEFORMALNE GRUPE GRAĐANA (GRAĐANSKE INICIJATIVE)**
* Neformalna grupa, koja inicira i implementira konkretne legalne akcije u svojoj lokalnoj zajednici i na taj način doprinosi zaštiti životne sredine i okoliša;
* Sprovedene legalne akcije ili inicijative koje su doprinijele zaštiti životne sredine i okoliša.

**NOMINACIJE**

Prijedloge mogu slati svi! Ovom prilikom vas pozivamo da i vi nominujete i date svoje prijedloge za “ŠAMPIONI ZAŠTITE PRIRODE, BIH GREEN AWARDS“ 2023., u svim kategorijama ili samo u nekim, a nominovati možete jednog ili više kandidata za svaku od kategorija. Da biste dostavili svoj prijedlog, potrebno je da popunite ***Prijavni obrazac (Google forms)*** koji možete pronaći na narednom linku:

[**https://forms.gle/UKHsiY2MTdsrkFo7A**](https://forms.gle/UKHsiY2MTdsrkFo7A)

**Link prijavnog obrazca možete pronaći i na web stranici Centra za razvoj i podršku – www.crp.org.ba**

**Popunjen prijavni obrazac sa fotografijama pošaljite NAJKASNIJE DO ČETVRTKA 09.03.2022. godine do 24:00 sati.**

**PROCES GLASANJA I ODABIRA NAJBOLJIH**

Nakon prikupljenih nominacija, po isteku navedenog roka, komisija će iz svake od kategorija predložiti ograničeni broj kandidata koji ispunjavaju navedene kriterije, nakon čega će biti otvoreno **javno glasanje**. Glasanje će se obavljati elektronski, putem glasačke forme koja će biti postavljena na **web i facebook stranicama CRP-a (**[**www.crp.org.ba**](http://www.crp.org.ba)**;** [**www.facebook.com/crptuzla**](http://www.facebook.com/crptuzla)**)** i naših projektnih partnera **Centra za ekonomskih i ruralni razvoj – CERD (**[**www.cerd.ba**](http://www.cerd.ba)**) i Mreže za ruralni razvoj u Bosni i Hercegovini (www.ruralnamreza.ba)**. Tokom procesa glasanja organizatori će periodično objavljivati privremeni izvještaj komisije za evaluaciju i bodovanje sa rang listom po kategorijama.

*Napomene: Komisija za evaluaciju i bodovanje kandidata zadržava pravo da ne dodijeli ni jedno priznanje, ukoliko se dokaže da nije zadovoljen neki od navedenih kriterija sadržanih u Pravilniku za nominovanje, odabir, proglašenje pobjednika i dodjelu priznanja. Komisija će prije objave konačne liste, sve nominovane kontaktirati i obavijestiti ih da se nalaze na listi kandidata za priznanje “ŠAMPIONI ZAŠTITE PRIRODE, BiH GREEN AWARDS“ 2022. Pobjednici u istoj kategoriji mogu biti izabrani najviše dvije godine zaredom.*

**DODJELA PRIZNANJA**

Priznanja se dodjeljuju pobjednicima u kategorijama za dostignuća u 2022. godini. Prethodnih godina priznanja pobjednicima su uručili, bivša Ambasadorica SAD u BiH Maureen Cormack i Ambasador Republike Češke u BiH nj.e. Jakub Skalnik, tadašnji gradonačelnik Mostara g. Ljubo Bešlić, mlada aktivistica Belma Baralija i gradonačelnik Cazina Nermin Ogrešević. Ovogodišnja svečana ceremonija dodjele priznanja će se organizovati u povodu obilježavanja 22. aprila, Dana planete zemlje, u Gradu Tuzla ***(tbc)***. Pored dodjele plakete ***„Zlatna Tisa“***[[1]](#footnote-1), za pobjednike će biti obezbjeđeno druženje i koktel sa domaćim i stranim zvaničnicima uz značajnu medijsku promociju.

U proteklom periodu kampanju smo realizovali u saradnji sa Ambasadama SAD i Republike Češke uz podršku, UNDP, GIZ, Federalnog ministarstva okoliša i turizma, Ministarstva za prostorno uređenje, građevinarstvo i ekologiju Republike Srpske, Fonda za zaštitu okoliša Federacije Bosne i Hercegovine, Fonda za zaštitu životne sredine i energetsku efikasnost Republike Srpske, Gradova/općina Čapljina, Mostar i Cazin.

*Ovogodišnju kampanju, kao i prethodne dvije godine, realizujemo uz podršku Evropske unije u okviru projekta GreenWorks/ZeleniRadovi – uticaj civilnog društva na smanjenje zagađenja zraka i zemljišta. Projekat GreenWorks se realizuje u partnerstvu sa Mrežom za ruralni razvoj u BiH iz Istočnog Sarajeva i Centrom za ekonomski i ruralni razvoj CERD iz Laktaša.*

*Projekat finansira Evropska unija u okviru Programa podrške civilnom društvu i medijima za Bosnu i Hercegovinu 2019. - Podrška postojećim i novoosnovanim mrežama OCD-a u različitim područjima.*

Za dodatne informacije i pitanja vam stojimo na raspolaganju. Kontakt osoba je Adi Tanović, koordinator za komunikaciju, 035/248-340 ili 035/255-217.

***Centar za razvoj i podršku****,*

 *Tuzla, 09. februar 2023. god.*

1. Tisa, (lat. Taxus baccata L.) je malo četinarsko drvo ili žbun iz porodice Taxus. Raste relativno sporo i može doživjeti veliku starost. Naraste od 1 - 40 m u visinu, sa promjerom stabla do 4 m. Ima tamno zelene, plosnate igličaste listove duge od 1-4 cm, široke 2-3 mm. Pošto je drvo tise veoma elastično, nekad se koristilo za pravljenje lukova i strijela. U mnogim zemljama je veoma ugrožena te je stavljena pod zaštitu. U Bosni i Hercegovini, tisa je zakonom zaštićena vrsta. Prema dostupnim podacima najstarija tisa u BiH nalazi se na planini Prenj i ima između 1500 i 1700 godina starosti. [↑](#footnote-ref-1)